
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 392 

23 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 77666/26-9-2014 (ΦΕΚ 
τ.Β' 2711/10-10-2014) απόφασης του Υπουργού Δι¬ 
καιοσύνης, Διαφάνειας και Ανθρωπίνων Δικαιω¬ 
μάτων «Σύσταση και συγκρότηση ειδικής νομο¬ 
παρασκευαστικής επιτροπής, με αντικείμενο την 
κατάρτιση σχεδίου νόμου κύρωσης και προσαρ¬ 
μογής της ελληνικής νομοθεσίας προς τις δια¬ 
τάξεις της Σύμβασης της Χάγης της 13ης Ιανου¬ 
άριου 2000 για τη Διεθνή Προστασία Ενηλίκων, 
την σύνταξη της σχετικής αιτιολογικής έκθεσης 
καθώς και της έκθεσης αξιολόγησης συνεπειών 
ρυθμίσεων»- Παράταση εργασιών. 1 

Τροποποίηση και κωδικοποίηση του Κανονισμού 
συστάσεως και λειτουργίας του Εκκλησιαστικού 
Ιδρύματος υπό την επωνυμία: «ΚΕΝΤΡΙΚΟΝ ΤΑΜΕΙ- 
ΟΝ ΕΝΟΡΙΑΚΗΣ ΔΡΑΣΕΩΣ» της Ιεράς Μητροπό- 


λεως Ιλίου, Αχαρνών και Πετρουπόλεως. 2 

Σύσταση εκκλησιαστικού ιδρύματος υπό την επωνυ¬ 
μία: «ΙΔΡΥΜΑ ΑΙΚΑΤΕΡΙΝΗΣ (ΝΙΝΑΣ) ΓΑΛΑΤΗ» της 
Ιεράς Μητροπόλεως Ιλίου, Αχαρνών και Πετρου¬ 
πόλεως. 3 


ΑΠΟΦΑΣΕΙ Σ 

Αριθμ. 2449 (1) 


Τροποποίηση της υπ’ αριθμ. 77666/26-9-2014 (ΦΕΚ τ.Β' 
2711/10-10-2014) απόφασης του Υπουργού Δικαιοσύνης, 
Διαφάνειας και Ανθρωπίνων Δικαιωμάτων «Σύσταση 
και συγκρότηση ειδικής νομοπαρασκευαστικής επι¬ 
τροπής, με αντικείμενο την κατάρτιση σχεδίου νόμου 
κύρωσης και προσαρμογής της ελληνικής νομοθεσί¬ 
ας προς τις διατάξεις της Σύμβασης της Χάγης της 
13ης Ιανουάριου 2000 για τη Διεθνή Προστασία Ενη¬ 
λίκων, την σύνταξη της σχετικής αιτιολογικής έκθε¬ 
σης καθώς και της έκθεσης αξιολόγησης συνεπειών 
ρυθμίσεων»- Παράταση εργασιών. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 5 παρ. 6 του Ν. 2408/1996 (ΦΕΚ Α' 104), 


όπως τροποποιήθηκε με το άρθρο 10 Ν. 3060/2002 (ΦΕΚ 
Α' 242), 

β) του άρθρου 21 του Ν. 4024/2011 (ΦΕΚ Α' 226) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012 - 2015», 

γ) του άρθρου 7 παρ. 2 περ. β' του Ν. 3469/2006 «Εθνι¬ 
κό Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ Α' 131). 

2) Την υπ’ αριθμ. 77666/26-9-2014 (ΦΕΚ τ.Β' 2711/10-10-2014) 
απόφαση του Υπουργού Δικαιοσύνης, Διαφάνειας και 
Ανθρωπίνων Δικαιωμάτων, με την οποία συστάθηκε και 
συγκροτήθηκε η εν θέματι Επιτροπή, όπως αυτή τρο¬ 
ποποιήθηκε με την υπ’ αριθμ. 90073/24-11-2014 (ΦΕΚ τ.Β' 
3242/3-12-2014) όμοια. 

3) Το από 10-02-2015 έγγραφο της Προέδρου της Επι¬ 
τροπής. 

4) Την ανάγκη παράτασης της διάρκειας των εργα¬ 
σιών της Επιτροπής. 

5) Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

Τροποποιούμε την υπ’ αριθμ. 77666/26-9-2014 (ΦΕΚ τ.Β' 
2711/10-10-2014) απόφαση του Υπουργού Δικαιοσύνης, 
Διαφάνειας και Ανθρωπίνων Δικαιωμάτων ως εξής: 

Παρατείνεται έως τις 31 Δεκεμβρίου 2015 η διάρ¬ 
κεια των εργασιών της ειδικής νομοπαρασκευαστι¬ 
κής επιτροπής, με αντικείμενο την κατάρτιση σχεδί¬ 
ου νόμου κύρωσης και προσαρμογής της ελληνικής 
νομοθεσίας προς τις διατάξεις της Σύμβασης της 
Χάγης της 13ης Ιανουάριου 2000 για τη Διεθνή Προ¬ 
στασία Ενηλίκων, την σύνταξη της σχετικής αιτιολο- 
γικής έκθεσης καθώς και της έκθεσης αξιολόγησης 
συνεπειών ρυθμίσεων. 

Κατά τα λοιπά ισχύουν οι υπ’ αριθμ. 77666/26-9-2014 
(ΦΕΚ τ.Β' 2711/10-10-2014) και 90073/24-11-2014 (ΦΕΚ τ.Β' 
3242/3-12-2014) αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 6460-2014/343 (2) 

Τροποποίηση και κωδικοποίηση του Κανονισμού συστά- 
σεως και λειτουργίας του Εκκλησιαστικού Ιδρύμα¬ 
τος υπό την επωνυμία: «ΚΕΝΤΡΙΚΟΝ ΤΑΜΕΙΟΝ ΕΝΟ- 
ΡΙΑΚΗΣ ΔΡΑΣΕΩΣ» της Ιερός Μητροπόλεως Ιλίου, 
Αχαρνών και Πετρουπόλεως. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/1977 «Περί του Καταστατικού Χάρτου 
της Εκκλησίας της Ελλάδος», όπως τροποποιήθηκαν με 
το άρθρο 68 παρ. 5 του Ν. 4235/2014. 

2) Τας υποχρεώσεις της Ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών Επιταγών, των Ιερών Κανόνων και των 
Νόμων του Κράτους. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Ιλίου, Αχαρ¬ 
νών και Πετρουπόλεως. 

4) Την υπ’ αριθμ. 603/67/24-12-2014 απόφαση και την 
υπ’ αριθμ. 2564/29-12-2014 πρόταση του Σεβασμιωτά- 
του Μητροπολίτου Ιλίου, Αχαρνών και Πετρουπόλεως 
Αθηναγόρου. 

5) Την από 9-1-2015 Γνωμοδότηση του Νομικού Γρα¬ 
φείου της Νομικής Υπηρεσίας της Ιεράς Συνόδου της 
Εκκλησίας της Ελλάδος. 

6) Την από 4-2-2015 απόφαση της Διαρκούς Ιεράς 
Συνόδου, αποφασίζει: 

Τροποποιεί και κωδικοποιεί εις εφαρμογήν των δια¬ 
τάξεων του άρθρου 69 παρ. 5 (β) του Ν. 4235/2014 και 
του εδαφ. β' της παρ. 4 του άρθρου 1 του Ν. 590/1977, 
όπως ισχύει σήμερον, τον Κανονισμό λειτουργίας του 
Εκκλησιαστικού Ιδρύματος υπό την επωνυμία: «ΚΕ¬ 
ΝΤΡΙΚΟΝ ΤΑΜΕΙΟΝ ΕΝΟΡΙΑΚΗΣ ΔΡΑΣΕΩΣ» της Ιεράς 
Μητροπόλεως Ιλίου, Αχαρνών και Πετρουπόλεως (Β' 
344/2010), ως εξής: 

ΚΑΝΟΝΙΣΜΟΣ 

ΠΕΡΙ ΣΥΣΤΑΣΕΩΣ, ΛΕΙΤΟΥΡΓΙΑΣ ΚΑΙ ΔΙΟΙΚΗΣΕΩΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ: 

«ΚΕΝΤΡΙΚΟΝ ΤΑΜΕΙΟΝ ΕΝΟΡΙΑΚΗΣ ΔΡΑΣΕΩΣ 
ΙΕΡΑΣ ΜΗΤΡΟΠΟΛΕΩΣ ΙΛΙΟΥ, 

ΑΧΑΡΝΩΝ ΚΑΙ ΠΕΤΡΟΥΠΟΛΕΩΣ» 

ΚΕΦΑΛΑΙΩΝ Α' 

Άρθρο 1 

Εις την Ιερόν Μητρόπολιν Ιλίου, Αχαρνών και Πετρου¬ 
πόλεως συνιστάται Εκκλησιαστικόν Φιλανθρωπικόν 
Ίδρυμα υπό την επωνυμίαν: “ΚΕΝΤΡΙΚΟΝ ΤΑΜΕΙΟΝ ΕΝΟ- 
ΡΙΑΚΗΣ ΔΡΑΣΕΩΣ ΙΕΡΑΣ ΜΗΤΡΟΠΟΛΕΩΣ ΙΛΙΟΥ, ΑΧΑΡ¬ 
ΝΩΝ ΚΑΙ ΠΕΤΡΟΥΠΟΛΕΩΣ”. Το ως άνωΊδρυμα αποτελεί 
Νομικόν Πρόσωπον Ιδιωτικού Δικαίου (Ν.Π.Ι.Δ.), μη κερ¬ 
δοσκοπικού χαρακτήρα και τελεί υπό την εποπτείαν και 
τον έλεγχον της Ιεράς Μητροπόλεως Ιλίου, Αχαρνών 
και Πετρουπόλεως. Θα έχει έδρα το Ίλιον Αττικής, θα 
στεγάζεται εις τα γραφεία της Ιεράς Μητροπόλεως, θα 
φέρει ιδίαν σφραγίδα κυκλικήν, ομοίαν με την σφραγίδα 
της Ιεράς Μητροπόλεως, φέρουσαν πέριξ τον τίτλον 
«Ιερά Μητρόπολις Ιλίου, Αχαρνών και Πετρουπόλεως», 
εις εσωτερικόν κύκλον τον τίτλον «Κεντρικόν Ταμείον 
Ενοριακής Δράσεως» και η οποία θα έχει εις το κέντρον 


το εκκλησιαστικόν έμβλημα του δικεφάλου Αετού και 
θα διέπεται από τον παρόντα Κανονισμό. 

Άρθρο 2 

Ως σκοπός του Φιλανθρωπικού τούτου Ιδρύματος 
τίθεται η παροχή πόσης υλικής και ηθικής βοήθειας 
εις τους δεομένους τοιαύτης απόρους και αδυνάμους 
της Ιεράς Μητροπόλεως, είτε δια της απ’ ευθείας ικα- 
νοποιήσεως γενικωτέρων φιλανθρωπικών αναγκών υπό 
του “Κεντρικού Ταμείου Ενοριακής Δράσεως,"είτε δια 
της παροχής οιασδήποτε ενισχύσεως υπό των κατά το 
άρθρον 3 του παρόντος “Ταμείων Ενοριακής Δράσεως”. 

ΚΕΦΑΛΑΙΩΝ Β' 

I. Οργάνωση - Συγκρότηση και Διοίκηση 
των επί μέρους Ταμείων Ενοριακής Δράσεως 

Άρθρο 3 

Προς ευχερεστέραν εκπλήρωσιν των σκοπών του 
Φιλανθρωπικού τούτου Ιδρύματος συνιστάται παρ’ εκά- 
στη Ενορία της Ιεράς Μητροπόλεως ειδικόν Ταμείον 
ονομαζόμενον “ΤΑΜΕΙΟΝ ΕΝΟΡΙΑΚΗΣ ΔΡΑΣΕΩΣ” (εφ’ 
εξής Τ.Ε.Δ.). 

Άρθρο 4 

1. Έκαστον Ταμείον Ενοριακής Δράσεως στερείται 
ιδίας νομικής προσωπικότητας και εκπροσωπείται υπό 
του Κεντρικού Ταμείου Ενοριακής Δράσεως, διοικεί- 
ται δε υπό επταμελούς (7/μελούς) Διοικητικής Επιτρο¬ 
πής (εφ’ εξής Δ.Ε.), συγκροτουμένης ανά τριετίαν και 
αποτελούμενης εξ ενός Εφημερίου ως Προέδρου, ενός 
λαϊκού Εκκλησιαστικού Συμβούλου και πέντε ενοριτών 
της Ενορίας. 

2. Ο Εφημέριος εκλέγεται υπό του Μητροπολίτου 
μεταξύ των παρ’ εκάστω Ναώ Εφημερίων. Ο λαϊκός 
Εκκλησιαστικός Σύμβουλος υποδεικνύεται υπό του Εκ¬ 
κλησιαστικού Συμβουλίου και διορίζεται υπό του Σεβα- 
σμιωτάτου Μητροπολίτου. Οι ενορίται προτείνονται υπό 
του Εφημέριου - Πρόεδρου του Τ.Ε.Δ. και διορίζονται 
υπό του Σεβασμιωτάτου Μητροπολίτου, δύνανται δε 
να αντικατασταθούν υπ’ αυτού και προ της λήξεως της 
τριετίας, είτε παραιτούμενοι οικειοθελώς, είτε κατόπιν 
ητιολογημένης γνώμης του προεδρεύοντος Εφημερίου, 
είτε συντρεχόντων ειδικών λόγων, ως π.χ. συγγένειας, 
διαχειριστικών ανωμαλιών κ,λπ. 

3. Τα αυτά μέλη της Δ.Ε. δύνανται μετά την πάροδον 
της τριετίας να επαναδιορισθώσι. 

4. Μέλος της Δ.Ε. απέχον αδικαιολογήτως επί δύο 
μήνας των εργασιών αυτής, θεωρείται αυτοδικαίως πα- 
ραιτηθέν. 

Αρθρο 5 

Η Δ.Ε. προς ευχερεστέραν εκτέλεσιν του έργου της 
καταρτίζει ειδικός υποεπιτροπάς υπό ιδίαν ευθύνην. 

Άρθρο 6 

Η Δ.Ε., κατά την πρώτη αυτής από της συγκροτή- 
σεώς της Συνεδρίασιν, εκλέγει εκ των μελών της ένα 
ως ταμίαν και ένα ως γραμματέα δί έν έτος, επιτρε- 
πομένης επανεκλογής τούτων. Γραμματεύς δύναται να 
προσλαμβάνεται αμισθί και πρόσωπον εκτός Δ.Ε., αλλά 
πάντως Ενορίτης. 

Αρθρο 7 

1. Η Δ.Ε. εκάστου “Ταμείου Ενοριακής Δράσεως” συ¬ 
νέρχεται τακτικώς μεν άπαξ τουλάχιστον κατά το πρώ¬ 
το δεκαήμερον εκάστου μηνάς και επιλαμβάνεται των 
ενδιαφερουσών αυτήν υποθέσεων, ιδίως δε καταρτίζει 
τους πίνακας των κατά τον προηγούμενον μήνα εισπρα- 
χθέντων και δαπανηθέντων. Εκτάκτως συγκαλείται δια 
προσκλήσεως του Προέδρου ή αιτήσεως δύο τουλάχι¬ 
στον μελών αυτής. 

2. Η Δ.Ε. ευρίσκεται εν απαρτία παρόντων τεσσά¬ 
ρων τουλάχιστον μελών και αποφασίζει δια σχετικής 
πλειοψηφίας των παρόντων. Εν περιπτώσει ισοψηφίας 
υπερισχύει η ψήφος του Προέδρου. Εάν μετά γενομένην 
πρόσκλησιν δεν ευρεθή εν απαρτία συνέρχεται μετά 
δύο ημέρας από της ματαιωθείσης συνεδρίας και απο¬ 
φασίζει εγκύρως παρόντων οσωνδήποτε μελών αυτής, 
αλλ’ απαραιτήτως παριστάμενου του Προέδρου, ουχί 
όμως κάτω των δύο και επί θέματος ουχί ετέρου του 
εν τη ματαιωθείση συνεδριάσει ορισθέντος. 

Άρθρο 8 

Συμφώνως προς το άρθρο 29 του παρόντος Κα¬ 
νονισμού, αι Δ.Ε. των επί μέρους Ταμείων Ενοριακής 
Δράσεως, συγκροτούν την κατ’ έτος συγκαλουμένην 
τακτικήν Γενικήν Συνέλευσιν υπό την προεδρίαν του 
Σεβασμιωτάτου Μητροπολίτου, ή νομίμως εξουσιοδοτη¬ 
μένου αντιπροσώπου αυτού, προς εξέτασιν του καθόλου 
φιλανθρωπικού έργου της Ιεράς Μητροπόλεως και της 
διοργανώσεως αυτού. Τοιαύται συνελεύσεις δύναται να 
συγκαλούνται και οσάκις παρίσταται ανάγκη. 

II. Πόροι των Ταμείων 
Ενοριακής Δράσεως και διάθεσις αυτών 

Άρθρο 9 

Πόροι εκάστου Ταμείου Ενοριακής Δράσεως (Τ.Ε.Δ.) 
είναι: 

1. Ειδική επιχορήγησις του οικείου ιερού Ναού, ίση 
προς έν επί τοις εκατόν (1%) επί των πραγματοποιου- 
μένων ακαθαρίστων εισπράξεων αυτού. 

2. Αι εισπράξεις του υπέρ των ενδεών δίσκου περι- 
φερομένου κατά τας λειτουργίας των Κυριακών και 
Εορτών, και κατά άλλας εν τω Ναώ συνάξεις των πιστών, 
υπό των μελών της Δ.Ε., εκ περιτροπής. 

3. Αι προαιρετικοί ή κατ’ ενέργειαν της Δ.Ε. τακτικοί 
ή έκτακτοι εισφοραί των πιστών. 

4. Αι προαιρετικοί εισφοραί ή δωρεαί ή κληροδοτή¬ 
ματα οιωνδήποτε φιλανθρώπων. 

5. Αι εκ διαφόρων άλλων μέτρων της Δ.Ε. προερχό¬ 
μενοι εισπράξεις και το εκ του γενικού “Εράνου της 
Αγάπης", οριζόμενον εκάστοτε υπό του Μητροπολιτικού 
Συμβουλίου ποσοστόν. 

6. Τυχόν αρωγή του Δημοσίου και διαφόρων Οργα¬ 
νισμών ή Νομικών Προσώπων Δημοσίου ή Ιδιωτικού 
Δικαίου. 

Αρθρο 10 

Προκειμένου περί του προϊόντος των δίσκων των 
περιφερομένων εν τω Ναώ, δέον όπως μετά το πέρας 
της Θείας Λειτουργίας συντάσσηται σχετικόν περί του 
συλλεγέτος ποσού πρακτικόν, υπογραφόμενον υπό 
δύο τουλάχιστον μελών της Δ.Ε., ως και του Ταμίου, 
διά την είσπραξιν του ποσού. Το αυτό τηρείται και επί 


συλλογής οιουδήποτε ποσού εξ εράνου. Προκειμένου 
περί εισπράξεων εξ εισφορών, δωρεών κλπ., δέον όπως 
εκδίδονται διπλότυποι αποδείξεις, θεωρημένοι υπό της 
Ιεράς Μητροπόλεως. 

Αρθρο 11 

Οι πόροι εκάστου “Ταμείου Ενοριακής Δράσεως” (Τ.Ε.Δ.) 
διατίθενται προς περίθαλψιν των ενδεών της Ενορίας, 
μονίμως εις την περιοχήν αυτής διαβιούντων ή προσωρι- 
νώς διαμενόντων δια παροχής: α) τακτικού Βοηθήματος 
ή εκτάκτου εις χρήμα, β) παροχής ενδυμάτων, γ) πληρω¬ 
μής φαρμάκων και ιατρικής περιθάλψεως, δ) εισαγωγής 
των εχόντων ανάγκην εις Νοσοκομεία ή φιλανθρωπικά 
ιδρύματα, ε) διανομής υλικών και εφοδίων, ως: σχολικών 
και ηθικοπλαστικών βιβλίων προς μαθητάς ή μαθήτριας 
των δημοσίων ή κατηχητικών σχολείων ή χρηματικών 
βοηθημάτων προς εγγραφήν αυτών, και στ) οιασδήποτε 
άλλης μερίμνης περί των εχόντων ανάγκην ή προς εύ- 
ρεσιν εργασίας των στερουμένων τοιαύτης. 

Αρθρο 12 

Αι ανάγκαι εκάστου ενδεούς πρέπει να εξακριβού- 
νται όσον οίον τε αυστηρώς και κατόπιν να εγγράφεται 
ούτος εις το σχετικόν βιβλίον μετά της διευθύνσεως 
εκάστου και των λοιπών στοιχείων αυτού. 

Αρθρο 13 

1. Τα παντός είδους βοηθήματα δέον να χορηγώνται 
ει δυνατόν κατ’ οίκον και επί αποδείξει, επιτρεπομέ- 
νης παρεκκλίσεως από της παρούσης διατάξεως εις 
εκτάκτους ανάγκας. Η διανομή διενεργείται υπό δύο 
τουλάχιστον μελών της Δ.Ε., κατόπιν εγγράφου εντολής 
του Προέδρου. 

2. Εις περιπτώσεις γενικής ή ειδικής ανάγκης δια 
παροχήν βοήθειας, αποφασίζει η Δ.Ε. δια σχετικής πλει¬ 
οψηφίας αυτής, εφαρμοζομένων των περί απαρτίας κ.λπ. 
διατάξεων του άρθρου 7 του παρόντος. 

3. Εις πάσαν απόδειξιν δέον όπως αναγράφονται απα- 
ραιτήτως τα πλήρη στοιχεία του λαμβάνοντος, ώστε να 
καθίστανται ανά πάσαν στιγμήν δυνατή η εξακρίβωσις 
του προσώπου και της παροχής βοήθειας. 

Αρθρο 14 

Η χρηματική περιουσία εκάστου “Ταμείου Ενοριακής 
Δράσεως” (Τ.Ε.Δ.) υπερβαίνουσα τα τριακόσια ευρώ 
(300,00 €) δέον να κατατίθεται εις το Ταμιευτήριον Τρα- 
πέζης ή εις το Ταχυδρομικόν Ταμιευτήριον. Δια πάσαν 
ανάληψιν απαιτείται Απόφασις της Δ.Ε. εγκρινομένης 
υπό του Σεβασμιωτάτου Μητροπολίτου. 

Άρθρο 15 

Κατά το πρώτον δεκαπενθήμερον του Ιανουάριου εκά¬ 
στου έτους συντάσσεται ο Απολογισμός του διαρρεύ- 
σαντος έτους υπό της Δ.Ε. και υποβάλλεται εντός του 
μηνάς Φεβρουάριου εις το “Κεντρικόν Ταμείον Ενοριακής 
Δράσεως” προς έλεγχον και έγκρισιν, ο δε Προϋπολογι¬ 
σμός συντάσσεται το πρώτον δεκαήμερον του Νοεμβρίου 
και υποβάλλεται προς έγκρισιν εντός του Δεκεμβρίου. 

ΚΕΦΑΛΑΙΟΝ Γ 

I. Κεντρική Οργάνωση, Διοίκηση και εκπροσώπηση 
του Κεντρικού Ταμείου Ενοριακής Δράσεως 

Αρθρο 16 

Απαντα τα επί μέρους “Ταμεία Ενοριακής Δράσεως” 
(Τ.Ε.Δ.) διοικούνται και εκπροσωπούνται υπό του Κε¬ 
ντρικού Ταμείου Ενοριακής Δράσεως (εφ’ εξής Κ.Τ.Ε.Δ.), 
εδρεύοντος εις το Ιλιον Αττικής και στεγαζομένου εις 
τα γραψεία της Ιεράς Μητροπόλεως. 

Αρθρο 17 

1. Το Κ.Τ.Ε.Δ. διοικείται υπό πενταμελούς (5/μελούς) 
Διοικητικού Συμβουλίου, αποτελουμένου εκ του Σεβα- 
σμιωτάτου Μητροπολίτου ως προέδρου, του Πρωτο- 
συγκέλλου ή Γ ενικού Αρχιερατικού Επιτρόπου ως αντι¬ 
πρόεδρου, και τριών (3) μελών, εξ ων εις κληρικός, και 
δύο λαϊκοί, με τους αντίστοιχους αναπληρωτές τους, 
επιλεγομένων και διοριζομένων υπό του Σεβασμιωτάτου 
Μητροπολίτου με σχετική απόφασή του. 

2. Η θητεία των μελών ορίζεται τριετής, επιτρεπομένου 
του επαναδιορισμού αυτών και δί επομένας τριετίας. 

Άρθρο 18 

1. Το Δ.Σ. εκλέγει μεταξύ των μελών αυτού τον Ταμίαν 
του Ιδρύματος. 

2. Χρέη Γραμματέως εκτελεί εις εκ των υπαλλήλων 
της Ιεράς Μητροπόλεως οριζόμενος υπό του Σεβασμιω- 
τάτου Μητροπολίτου. 

3. Το Δ.Σ. συνέρχεται τακτικώς μεν κατά μήνα, εκτά¬ 
κτως κατόπιν προσκλήσεως του Προέδρου, ή αιτήσεως 
δύο τουλάχιστον μελών αυτού. 

4. Προς επίτευξιν απαρτίας δέον να παρίστανται τρία 
τουλάχιστον μέλη του Δ.Σ, εν εκ των οποίων ο Πρόε¬ 
δρος ή ο Αντιπρόεδρος. 

5. Το Δ.Σ. αποφασίζει διά σχετικής πλειοψηφίας, και 
εν περιπτώσει ισοψηφίας υπερισχύει η ψήφος του Προ¬ 
έδρου. 

Αρθρο 19 

Παν μέλος του Διοικητικού Συμβουλίου παραιτούμενον 
ή εκλείπον ως και μέλη τα οποία απουσιάζουν αδικαι¬ 
ολόγητα επί τρεις (3) συνεχείς συνεδριάσεις του Δ.Σ. ή 
για συντρέχοντα σοβαρό λόγο, αντικαθιστάται υπό του 
Σεβασμιωτάτου Μητροπολίτου κατόπιν αιτιολογημένης 
αποφάσεως αυτού. 

Αρθρο 20 

Το Διοικητικόν Συμβούλιον αποφασίζει περί πόσης 
υποθέσεως αφορώσης την οργάνωσιν και ομαλήν λει¬ 
τουργίαν του Κ.Τ.Ε.Δ. και των Τ.Ε.Δ προς πραγματοποί- 
ησιν των σκοπών του. 

Ιδίως: 

1. Ασκεί διά του Προέδρου ή οιουδήποτε εκ των μελών 
αυτού, οριζόμενου υπό του Προέδρου, την επί των επί 
μέρους Τ.Ε.Δ. εποπτείαν. 

2. Μελετά και αποφασίζει διάφορα μέτρα υπέρ υλικής 
ενισχύσεως και ευοδώσεως των σκοπών αυτού. 

3. Καταρτίζει τον ετήσιον προϋπολογισμόν και απο¬ 
λογισμόν των εσόδων και εξόδων αυτού εντός του υπό 
του Νόμου προβλεπομένου χρόνου. 


II. Καθήκοντα των μελών 
του Διοικητικού Συμβουλίου (Δ.Σ.). 

Αρθρο 21 
Ο Πρόεδρος 

1. Ο Πρόεδρος εκπροσωπεί το Κεντρικόν Ταμείον 
Ενοριακής Δράσεως, ως και τα επί μέρους Τ.Ε.Δ. καθ’ 
απάσας τας εννόμους αυτών σχέσεις και απέναντι 
πόσης Αρχής. Καθορίζει τας εργασίας του Διοικη¬ 
τικού Συμβουλίου και υπογράφει την σχετικήν αλ¬ 
ληλογραφίαν. Ασκεί την επί των επί μέρους Τ.Ε.Δ. 
εποπτείαν. 

2. Επιλύει διαιτητικώς πάσαν ανωμαλίαν ή διαφοράν 
μεταξύ των μελών των Τ.Ε.Δ. και του Εκκλησιαστικού 
Συμβουλίου ή του Κ.Τ.Ε.Δ., δυναμένην να διαταράξη 
ουσιωδώς την αρμονικήν μεταξύ αυτών συνεργασίαν. 

Αρθρο 22 
Ο Αντιπρόεδρος 

Τον Πρόεδρον απάντα ή κωλυόμενον αναπληροί ο 
νομίμως εξουσιοδοτημένος αντιπρόεδρος αυτού, ασκών 
πάντα τα κατά το προηγούμενον άρθρον δικαιώματά 
του. 

Αρθρο 23 

Ο Ταμίας 

1. Ο Ταμίας του Δ.Σ., εφ’ όσον δεν ορίζει άλλως ο πα¬ 
ρών Κανονισμός, ή το Διοικητικό Συμβούλιο, και με την 
επιφύλαξη της παραγράφου 2 του παρόντος άρθρου, 
είναι αρμόδιος να εκτελεί τις αποφάσεις του Διοικητι¬ 
κού Συμβουλίου περί διαχειρίσεως της περιουσίας του 
Κεντρικού Τ αμείου Ενοριακής Δράσεως. 

2. Ο Ταμίας είναι αρμόδιος να καταθέτει εις τους 
τραπεζικούς λογαριασμούς του Ιδρύματος τη χρημα¬ 
τική περιουσία του Ιδρύματος και να ενημερώνεται 
για την κίνηση των λογαριασμών αυτών. Ο Ταμίας για 
κάθε άλλη τραπεζική συναλλαγή, όπως, ενδεικτικά και 
όχι περιοριστικά, το άνοιγμα κάθε είδους λογαριασμού, 
τη σύναψη παντός είδους δανειακής σύμβασης, την 
παροχή εγγυήσεως, κ.λπ. ενεργεί κατόπιν ειδικής απο¬ 
φάσεως του Διοικητικού Συμβουλίου, με εξαίρεση την 
ανάληψη μετρητών ή την έκδοση τραπεζικών επιταγών 
στο όνομα του Ιδρύματος μέχρι ποσού τριακοσίων 
ευρώ (300,00 Ε), όπου αρκεί απόφαση - εξουσιοδότηση 
του Σεβασμιωτάτου Προέδρου του Ιδρύματος, φέρουσα 
την υπογραφή του Προέδρου και τη σφραγίδα του 
Ιδρύματος. 

Αρθρο 24 
Ο Γραμματεύς 

1. Ο Γ ραμματεύς, διοριζόμενος υπό του Σεβασμιωτά- 
του Μητροπολίτου, τηρεί τα Πρακτικά του Δ.Σ., ως και 
πάντα τα βιβλία και στοιχεία με την συμβατική τους 
μορφή ή με την μορφή ηλεκτρονικού αρχείου, τηρεί 
το σχετικόν πρωτόκολλον, διεξάγει άπασαν την αλλη¬ 
λογραφίαν και φυλάσσει το Αρχείο και την σφραγίδα 
του Ιδρύματος. 

2. Προς διευκόλυνσιν του έργου του Δ.Σ., ο Γραμ- 
ματεύς δύναται να κρατεί εις χείρας αυτού ποσόν μη 
υπερβαίνον τα τριακόσια ευρώ (300,00 €) προς παρο¬ 
χήν βοηθημάτων, διατιθεμένων κατόπιν εγκρίσεως και 
εντολής του Σεβασμιωτάτου Προέδρου. 

ΚΕΦΑΛΑΙΟΝ Δ' 

Πόροι του Κεντρικού Ταμείου 
Ενοριακής Δράσεως και διάθεση αυτών 

Αρθρο 25 

Πόροι του Κεντρικού Ταμείου Ενοριακής Δράσεως 
είναι: 

1. Τα εις τους ετησίους προϋπολογισμούς των Ιερών 
Μονών και Ενοριακών Ναών της Ιερός Μητροπόλεως 
αναγραφόμενα κονδύλια. 

2. Ποσοστόν καθοριζόμενον υπό του Μητροπολιτκού 
Συμβουλίου της Ιερός Μητροπόλεως εκ του κατ’ έτος 
διεξαγόμενου Εράνου της Αγάπης”. 

3. Προαιρετικοί εισφοραί και δωρεαί διαφόρων Φιλαν¬ 
θρωπικών Οργανώσεων ή φιλανθρώπων. 

4. Τυχόν αρωγή του Δημοσίου, των Ο.Τ.Α, καθώς και 
οι πάσης φύσεως επιδοτήσεις, επιχορηγήσεις, προσφο¬ 
ρές, δωρεές και τυχόν κληροδοσίες, προερχόμενες από 
εθνικούς πόρους, πόρους της Ευρωπαϊκής Ενωσης και 
γενικά από κάθε πρόσωπο φυσικό ή νομικό. 

5. Το προϊόν των ειδικώς περιφερομένων δίσκων 
εις τους Ναούς κατόπιν εντολής της Ιεράς Μητρο¬ 
πόλεως. 

6. Κάθε άλλο έσοδο προερχόμενο από νόμιμη πηγή. 

Αρθρο 26 

Οι πόροι του Κεντρικού Ταμείου Ενοριακής Δράσεως 
διατίθενται αποκλειστικά για την επίτευξη των σκοπών 
του, οι οποίοι αναφέρονται στο άρθρο 2 του παρόντος 
Κανονισμού. 

Αρθρο 27 

Ο Πρόεδρος δύναται, άνευ αποφάσεως του Δ.Σ., να 
παρέχη χρηματικήν ενίσχυσιν εις εκτάκτους και επεί¬ 
γουσας περιπτώσεις εις αναξιοπαθούντας έως του πο¬ 
σού των τριακοσίων ευρώ (300,00 €). 

Αρθρο 28 

Το Δ.Σ. δύναται να αναθέτει εις έν εκ των μελών 
αυτού την εξακρίβωση/ της αλήθειας των ισχυρισμών 
του αιτούντος αρωγήν. Το αυτό δύναται να διενεργηθή, 
κατόπιν αποφάσεως του Δ.Σ., και δί υπαλλήλων της 
Ιεράς Μητροπόλεως. 

ΚΕΦΑΛΑΙΟΝ Ε' 

Γενική Συνέλευση - Λογοδοσία 

Αρθρο 29 

1. Η Γ ενική Συνέλευση του Ιδρύματος συνέρχεται τα- 
κτικώς μεν άπαξ του έτους και κατά τον μήνα Απρίλι¬ 
ον, εκτάκτως δε κατόπιν προσκλήσεως του Προέδρου 
Μητροπολίτου, ή αιτήσεως του ενός πέμπτου (1/5) του 
αριθμού των εν τη Ιερά Μητροπόλει επί μέρους Ταμείων 
Ενοριακής Δράσεως. Προς ύπαρξιν απαρτίας απαιτεί¬ 
ται να αντιπροσωπεύηται το εν τρίτον (1/3) του όλου 
αριθμού των Τ.Ε.Δ. 

2. Εάν κατά την ορισθείσαν ημέραν δεν υφίσταται 
απαρτία η Γ ενική Συνέλευσις συνέρχεται εντός δεκαη¬ 
μέρου και αποφασίζει εγκύρως παρόντων όσωνδήποτε 
μελών. 

Αρθρο 30 

Εις την κατά το προηγούμενον άρθρον συγκαλούμε- 
νην Γενικήν Συνέλευσιν αναγινώσκεται η έκθεσις των 
πεπραγμένων του Δ.Σ. περί του εν γένει επιτελεσθέντος 


υπό του Κεντρικού Ταμείου και των Ενοριακών τοιούτων 
έργου και της διαχειρίσεως αυτών, εκφέρονται τυχόν 
παρατηρήσεις επ’ αυτών και συντάσσεται σχετικόν πρα¬ 
κτικόν περί εγκρίσεως ή μη τούτων. 

Αρθρο 31 

1. Το Ίδρυμα έχει αυτοτελή διαχείριση/ και το Κ.Τ.Ε.Δ 
τηρεί τα εξής βιβλία και στοιχεία, είτε εις συμβατικήν 
μορφήν, είτε εις μορφήν ηλεκτρονικού αρχείου, θεω¬ 
ρημένα από την Ιεράν Μητρόπολιν Ιλίου, Αχαρνών και 
Πετρουπόλεως: 

α) Βιβλίον Πρωτοκόλλου Εισερχομένων και Εξερχο- 
μένων εγγράφων 

β) Βιβλίον Πρακτικών Συνεδριάσεων Δ.Σ 
γ) Βιβλίον Πρακτικών Γ ενικής Συνελεύσεως 
δ) Βιβλίον Ταμείου 
ε) Βιβλίον Λογαριασμών Καθολικού 
στ) Γραμμάτια Εισπράξεων, διπλότυπα 
ζ) Εντάλματα Πληρωμών, διπλότυπα 
η) Βιβλίον κτηματολογίου διά τυχόν ακίνητα περιου¬ 
σιακά στοιχεία του Ιδρύματος 
θ) Βιβλίον κινητών πραγμάτων (επίπλων και σκευών). 

2. ΤοΊδρυμα τηρεί και άλλα βιβλία, τα οποία κρίνονται 
από το Δ.Σ. απαραίτητα δια την λειτουργίαν του. 

3. Τα επί μέρους Τ.Ε.Δ. τηρούν τα εξής βιβλία και 
στοιχεία, είτε εις συμβατικήν μορφήν, είτε εις μορφήν 
ηλεκτρονικού αρχείου, θεωρημένα από την Ιεράν Μη¬ 
τρόπολη/ Ιλίου, Αχαρνών και Πετρουπόλεως: 

α) Βιβλίον Πρωτοκόλλου Εισερχομένων και Εξερχο- 
μένων εγγράφων 

β) Βιβλίον Πρακτικών Συνεδριάσεων της Διοικητικής 
Επιτροπής 

γ) Βιβλίον Ειδικού Ταμείου 
δ) Πρωτόκολλον καταμετρήσεως χρημάτων 
ε) Ειδικά Γ ραμμάτια Εισπράξεων, διπλότυπα 
στ) Εντάλματα Πληρωμών, διπλότυπα. 

ΚΕΦΑΛΑΙΟΝ ΣΤ' 

Τελικοί Διατάξεις 

Αρθρο 32 

1. ΤοΊδρυμα καταργείται δί αποφάσεως της Διαρκούς 
Ιεράς Συνόδου της Εκκλησίας της Ελλάδος, κατόπιν 
αποφάσεως της Γ ενικής Συνελεύσεως, ειδικώς συγκα- 
λουμένης, υπό την Προεδρίαν του Σεβασμιωτάτου Μη¬ 
τροπολίτου. Η απόφαση της Διαρκούς Ιεράς Συνόδου 
περί καταργήσεως του Ιδρύματος θα τελεί σε ισχύ από 
της δημοσιεύσεως αυτής στην Εφημερίδα της Κυβερ- 
νήσεως και στο Περιοδικό «Εκκλησία». 

2. Μετά την κατάργησιν του Ιδρύματος, άπασα η περι¬ 
ουσία αυτού περιέχεται εις το Νομικόν Πρόσωπον της 
Ιεράς Μητροπόλεως Ιλίου, Αχαρνών και Πετρουπόλεως, 
δύναται δε να χρησιμοποιηθεί δια παρεμφερείς φιλαν¬ 
θρωπικούς σκοπούς. 

Αρθρο 33 

Ο παρών Κανονισμός τροποποιείται κατόπιν ητιολογημέ- 
νης αποφάσεως του Δ.Σ. του Κεντρικού Ταμείου Ενοριακής 
Δράσεως, προεδρεύοντος του Σεβασμιωτάτου Μητροπολί¬ 
του, η οποία υποβάλλεται εις την Διαρκή Ιερά Σύνοδο προς 
έγκριση/ και έκδοσιν σχετικής αποφάσεως, δημοσιευομένης 
εις την Εφημερίδα της Κυβερνήσεως και εις το επίσημον 
Δελτίον της Εκκλησίας της Ελλάδος «ΕΚΚΛΗΣΙΑ». 

Άρθρο 34 

Η ισχύς του παρόντος άρχεται από την δημοσίευσίν 
της εις την Εφημερίδα της Κυβερνήσεως και εις το επί¬ 
σημον Δελτίον της Εκκλησίας της Ελλάδος «ΕΚΚΛΗΣΙΑ». 

Άρθρο 35 
Κάλυψη δαπάνης 

Από τον παρόντα Κανονισμό δεν προκαλείται δαπάνη 
εις βάρος του Προϋπολογισμού του Νομικού Προσώπου 
της Ιερός Μητροπόλεως Ιλιου, Αχαρνών και Πετρουπόλεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2015 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

Αριθμ. 6459-2014/342 (3) 

Σύσταση εκκλησιαστικού ιδρύματος υπό την επωνυμία: 
«ΙΔΡΥΜΑ ΑΙΚΑΤΕΡΙΝΗΣ (ΝΙΝΑΣ) ΓΑΛΑΤΗ» της Ιερός 
Μητροπόλεως Ιλίου, Αχαρνών και Πετρουπόλεως. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/1977 «Περί του Καταστατικού Χάρτου 
της Εκκλησίας της Ελλάδος», όπως τροποποιήθηκαν με 
το άρθρο 68 παρ. 5 του Ν. 4235/2014. 

2) Τας υποχρεώσεις της Ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών Επιταγών, των Ιερών Κανόνων και των 
Νόμων του Κράτους. 

3) Τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Ιλίου, Αχαρ¬ 
νών και Πετρουπόλεως. 

4) Την υπ’ αριθμ. 602/67/24-12-2014 απόφαση και την 
υπ’ αριθμ. 2562/29-12-2014 πρόταση του Σεβασμιωτά- 
του Μητροπολίτου Ιλίου, Αχαρνών και Πετρουπόλεως 
Αθηναγόρου. 

5) Την από 9-1-2015 Γνωμοδότηση του Νομικού Γρα¬ 
φείου της Νομικής Υπηρεσίας της Ιερός Συνόδου της 
Εκκλησίας της Ελλάδος. 

6) Την από 4-2-2015 απόφαση της Διαρκούς Ιερός 
Συνόδου, αποφασίζει: 

την σύσταση εις τον Ιερόν Ναόν Ευαγγελισμού της 
Θεοτόκου Ιλίου Εκκλησιαστικού Ιδρύματος υπό την 
επωνυμίαν: «ΙΔΡΥΜΑ ΑΙΚΑΤΕΡΙΝΗΣ (ΝΙΝΑΣ) ΓΑΛΑΤΗ», 
το οποίον θα διέπεται από τον κάτωθι Κανονισμό: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ 
ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑ: 

«ΙΔΡΥΜΑ ΑΙΚΑΤΕΡΙΝΗΣ (ΝΙΝΑΣ) ΓΑΛΑΤΗ» 

ΤΟΥ ΙΕΡΟΥ ΝΑΟΥ 

«Ο ΕΥΑΓΓΕΛΙΣΜΟΣ ΤΗΣ ΘΕΟΤΟΚΟΥ» ΙΛΙΟΥ ΑΤΤΙΚΗΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΙΛΙΟΥ, 

ΑΧΑΡΝΩΝ ΚΑΙ ΠΕΤΡΟΥΠΟΛΕΩΣ 

Αρθρο 1 

ΣΥΣΤΑΣΗ - ΕΠΩΝΥΜΙΑ 

Συνιστάται εκκλησιαστικό ίδρυμα σύμφωνα με τη Δι¬ 
αθήκη της Ιδρυτού, η οποία δημοσιεύθηκε με την υπ’ 


αριθμ. 3289/1954 απόφαση του Πρωτοδικείου Αθηνών, με 
την επωνυμία«ΙΔΡΥΜΑ ΑΙΚΑΤΕΡΙΝΗΣ (ΝΙΝΑΣ) ΓΑΛΑΤΗ». 
Το ως άνω ίδρυμα αποτελεί Νομικό Πρόσωπο Ιδιωτικού 
Δικαίου (Ν.Π.Ι.Δ.) μη κερδοσκοπικού χαρακτήρα, το οποίο 
θα επικουρεί το έργο του Νομικού Προσώπου του Ιερού 
Ναού Ευαγγελισμού της Θεοτόκου της Ιερός Μητροπό¬ 
λεως Ιλίου, Αχαρνών και Πετρουπόλεως. ©α έχει έδρα 
τοΊλιον, θα φέρει σφραγίδα κυκλική, όμοια με αυτή του 
Ιερού Ναού «ο Ευαγγελισμός της Θεοτόκου», φέρουσα 
πέριξ τον τίτλο «Ιερά Μητρόπολις Ιλίου, Αχαρνών και 
Πετρουπόλεως», σε εσωτερικό κύκλο τον τίτλο «Ιερός 
Ναός Ευαγγελίστριας Ιλίου» και σε εσώτερο αυτού κύ¬ 
κλο τον τίτλο «Ίδρυμα Αικατερίνης (Νίνας) Γαλάτη», η 
οποία θα έχει στο κέντρο το εκκλησιαστικό έμβλημα 
του μονογράμματος του Χριστού και θα διέπεται από 
τον παρόντα Κανονισμό. 

Αρθρο 2 

ΣΚΟΠΟΣ 

Σκοπός του Ιδρύματος είναι η αποπεράτωση του Ιερού 
Ναού «Ο Ευαγγελισμός της Θεοτόκου» Ιλίου Αττικής της 
Ιερός Μητρόπολης Ιλίου, Αχαρνών και Πετρουπόλεως 
και η πρέπουσα και ενδεδειγμένη εφ’ εξής μελλοντική 
διατήρηση αυτού. 

Άρθρο 3 

ΔΙΟΙΚΗΣΗ 

Το Ίδρυμα διοικείται από τριμελές Διοικητικό Συμ¬ 
βούλιο απαρτιζόμενο: α) εκ του Μητροπολίτου Ιλίου, 
Αχαρνών και Πετρουπόλεως, ως Προέδρου και β) Εκ 
δύο μελών του Εκκλησιαστικού Συμβουλίου του Ιερού 
Ναού «Ο Ευαγγελισμός της Θεοτόκου» Ιλίου Αττικής, 
διοριζομένων υπό του Προέδρου, επί τριετή θητεία, δυ- 
ναμένη να ανανεούται. 

Αρθρο 4 

ΠΟΡΟΙ - ΔΙΑΧΕΙΡΙΣΗ 

1. Πόροι και έσοδα του Ιδρύματος είναι: 

α. Ενοίκια από ακίνητα 

β. Τόκοι και μερίσματα 

γ. Δωρεές και ενισχύσεις σε κινητά και ακίνητα 

2. Η διοίκηση και η διαχείριση του Ιδρύματος, ενερ- 
γείται από το Διοικητικό Συμβούλιο: 

Α. Το Διοικητικό Συμβούλιο εκλέγει τον Ταμία αυτού, 
ο οποίος με εξουσιοδότηση του Διοικητικού Συμβουλίου 
κινεί τον λογαριασμό (καταθέσεις - αναλήψεις). 

Β. Τηρείται Βιβλίο Ταμείου, εις το οποίον καταχωρί¬ 
ζονται τα έσοδα και τα έξοδα, δια της εκδόσεως των 
Γραμματίων Εισπράξεων και Ενταλμάτων Πληρωμών. 

Γ. Καταρτίζονται και ψηφίζονται στην αρχή και στο 
τέλος του κάθε έτους, αντίστοιχα, ο Προϋπολογισμός 
και ο Απολογισμός εσόδων και εξόδων του έτους. 

Δ. Το Διοικητικό Συμβούλιο διοικεί και διαχειρίζεται 
την περιουσία του Ιδρύματος. Με αποφάσεις του το 
Διοικητικό Συμβούλιο δύναται να προβαίνει σε αγο¬ 
ρές, σε πωλήσεις των κινητών και των ακινήτων και να 
επενδύει χρήματα του Ιδρύματος με αποδοτικότερη και 
εγγυημένη πρόσοδο. 

Αρθρο 5 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

Το Διοικητικό Συμβούλιο αποφαίνεται επί παντός θέ¬ 
ματος που αφορά στην εύρυθμο λειτουργία του Ιδρύμα- 

τος. Με ομόφωνη απόφαση του Διοικητικού Συμβουλίου, 
η οποία εγκρίνεται με απόφαση της Διαρκούς Ιερός 
Συνόδου και η οποία δημοσιεύεται στο Επίσημο Δελ¬ 
τίο της Εκκλησίας της Ελλάδος «ΕΚΚΛΗΣΙΑ» και στην 
Εφημερίδα της Κυβερνήσεως, δύναται να προτείνεται 
αρμοδίως η τροποποίηση άρθρων του παρόντος ή η 
κατάργηση του Ιδρύματος. 

Μετά την κατάργηση του Ιδρύματος άπασα η περιου¬ 
σία αυτού περιέρχεται στο Νομικό Πρόσωπο του Ιερού 
Ναού «Ο Ευαγγελισμός της Θεοτόκου» Ιλίου Αττικής της 
Ιεράς Μητρόπολης Ιλίου, Αχαρνών και Πετρουπόλεως. 

Άρθρο 6 

ΕΚΠΡΟΣΩΠΗΣΗ ΤΟΥ ΙΔΡΥΜΑΤΟΣ 

1. Το'Ιδρυμα εκπροσωπείται δικαστικώς και εξωδίκως 
από τον Πρόεδρο αυτού. Όλες οι πράξεις του Διοικη¬ 
τικού Συμβουλίου περί διαχειρίσεως (π.χ. αγορές, πω- 
λήσεις, εκμισθώσεις) υπογράφονται από τον Πρόεδρο 
αυτού. 

2. Δύναται το Διοικητικό Συμβούλιο, μετά γνώμη του 
Προέδρου, να ορίζει ένα εκ των μελών του για την 
νόμιμη εκπροσώπηση του Ιδρύματος, σε συγκεκριμένη 
πράξη διαχειρίσεως. 

Αρθρο 7 

ΤΕΛΙΚΗ ΔΙΑΤΑΞΗ 

Το Διοικητικό Συμβούλιο του Ιδρύματος έχει υποχρέ¬ 


ωση να μεριμνά: α) να αναγράφονται στα Δίπτυχα του 
Ιερού Ναού τα ονόματα των Δημητρίου, Μαρίας, γο¬ 
νέων, των Βρασίδα, Ασπασίας, Αθανασίου και Καίτης, 
αδελφών, ως και της διαθέτιδος Αικατερίνης (Νίνας) 
Γαλάτη, β) να τελείται ετήσιο μνημόσυνο στη μνήμη 
των ως άνω αναγραφομένων και γ) να συντηρείται ο 
ιδιόκτητος της οικογένειας Δημητρίου Γαλάτη τάφος 
στο Α' Νεκροταφείο Αθηνών. 

Αρθρο 8 

Η ισχύς του παρόντος άρχεται από την δημοσίευσίν 
της εις την Εφημερίδα της Κυβερνήσεως και εις το επί¬ 
σημον Δελτίον της Εκκλησίας της Ελλάδος «ΕΚΚΛΗΣΙΑ». 

Αρθρο 9 

Κάλυψη δαπάνης 

Από τον παρόντα Κανονισμό δεν προκαλείται δαπάνη 
εις βάρος του Προϋπολογισμού του Νομικού Προσώπου 
της Ιεράς Μητροπόλεως Ιλιου, Αχαρνών και Πετρουπό¬ 
λεως ή του Νομικού Προσώπου του Ιερού Ναού Ευαγ¬ 
γελισμού της Θεοτόκου Ιλίου. 

Αθήνα, 4 Φεβρουάριου 2015 

Ο Πρόεδρος 
ί Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΙ·9τ) 


Ηλεκτρονική Διεύθυνση: ήίίρ://νννννν.β1.9Γ - β-Γπαϋ: ννβόιπ33ίβι·.βί@βί.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020039223031 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































